Piero Ottaviano

Piero (Pier Giuseppe) Ottaviano a l'é stàit ël fondador dël Didaskaleion ëd Turin.
Ottaviano a l'era nà a La Ròca dël 1938, fieul d'Ettore, che për tant temp a sarà sìndich ëd La Ròca, e ëd Luigia Fassio Ottaviano për tanti agn consijera regional ëd Piemont.
Dël 1954 a l'ha fàit soa prima profession religiosa e a l'é intrà ant ij salesian.
Dal 1959 al 1963 a l'ha operà al liceo Valsàles ëd Turin e ant l'istess temp a studiava matemàtica e fìsica a l'Università ëd Turin.
Antra 'l 1963 e ël 1967 a l'ha fàit ij sò studi ëd teologìa, finì ij quaj a l'é stàit ordinà prèive ant la basìlica ëd Marìa Ausiliatris.
Dal 1967 a l'ha fàit ël professor ëd matemàtica e ëd religion an vàire scòle ëd Piemont.

Soa euvra pì fiamenga a l'é stàita la creassion, a l'ancamin ëd j'agn 1970, dël Didaskaleion, na scòla ëd cristianésim che tòst a l'é dventà un pont d'arferiment amportant për dle milen-e ëd turinèis.

Piero Ottaviano a l'é mòrt a Turin dël 2005.

 Euvre prinsipaj 
I fondamenti del cristianesimo (Leumann, 2005).

Ottaviano, Piero
Ottaviano, Piero